ועדת החינוך והתרבות, כנסת 15, פרוטוקול מספר 137, 2000-07-12 10:00

זבולון אורלב: בראשית הישיבה אני רוצה לומר שועדת החינוך הזמינה את ראש עיריית יבנה ואת נציגי העירייה, אבל העירייה הבוקר הודיעה לנו שהיא לא מוצאת לנכון להשתתף בישיבה.

זבולון אורלב: אני רוצה לגנות את העירייה בגינוי חריף ביותר ואנחנו ניתן לכך ביטוי גם בכלי התקשורת וגם לידיעת תושבי יבנה שראש העיר ונבחרי העיר לא מוצאים לנכון להיענות להזמנה של ועדת החינוך והתרבות של הכנסת לדיון בנושא חינוך.

זבולון אורלב: אני לא מכיר בשנה האחרונה שום אח ורע בנושא הזה.

זבולון אורלב: מתי הם קיבלו את ההזמנה?

אלימלך לנדנר: נראה לנו שנרשמו מספיק תלמידים לגן מאחר שהמבנים שם הם לא בתקן מקסימלי, הרי התקן המקסימלי הוא כזה שאפשר לאכלס את הגנים ב27- ילדים, כך שאם נרשמו כ46- ילדים, 22 ילדים אפשר לאכלס שני גנים ולא לשלוח ילדים בגיל שלוש הביתה.

אלימלך לנדנר: דבר נוסף שיש לנו הוא בשכונת בגין, שם נרשמו 91 ילדים ויש רק גן ממלכתי דתי אחד ולא מוכנים לפתוח גן שני אלא שולחים את הילדים לשכונות אחרות ואני מדבר על גיל שלוש ואולי גם ארבע שזה גיל רך.

אלימלך לנדנר: ביבנה היום, עוברים כבישים ראשיים ויש מרחקים ואני לא מבין מדוע אי-אפשר לתת מבנה בשכונה לילדים בגיל כל כך רך.

אלי דמרי: התחלנו לפעול בנושא ואחד הדברים שעשיתי הייתה פנייה טלפונית לראש העיר.

אלי דמרי: ראש העיר אמר שהנושא מאוד חמור והוא יבדוק את הנושא מול שושנה גולד שהיא רכזת הגנים.

אלי דמרי: לאחר כיומיים קיבלתי ממנו מכתב שמודיע לי על סגירת הגן – יש לי כאן העתק מהמכתב שאני מוסר לך אותו – לגן סנונית ונשר נרשמו בסך הכל 19 ילדים בגילאים שלוש וארבע.

אלי דמרי: פניתי גם במכתב וגם בעל-פה שוב פעם לשושנה גולד ולנציב קבילות הציבור ביבנה והתלוננתי על סגירת הגן.

אלי דמרי: אמרו לי בפירוש שאם יהיה רישום של בין 20 ל22- ילדים, הגן ייפתח.

אלי דמרי: התחלנו ברישום מסיבי ועברנו מהורה להורה כדי שיהיה רישום לגן.

אלי דמרי: בדיעבד התחלתי לקבל תשובות מההורים שטענו שהגננת לא מוכנה לרשום כי הגן סגור.

אלי דמרי: אני הורה לילד בגן שנה שנייה, והילד שלי הועבר מגן סנונית לגן נשר ללא ידיעתי וללא הסכמתי להעברתו לגן אחר.

אלי דמרי: יש לנו משפחה אתיופית, משפחת מצוקה, שילד אחד שלה הועבר לגן הפלד שנמצא כמה קילומטרים מהבית והשני לא והשאלה היא איך בשעה 13:20 אותה אימא תוכל להוציא את שני הילדים בו זמנית.

אלי דמרי: נמסר לי דרך איזשהו גורם שגם בכירים בעירייה טענו שהאזור הזה מוכרז כאזור מצוקה והורים אינם יכולים לממן את הגנים ולכן הגן ייסגר.

אלי דמרי: כלומר, קודם שאלת אם יש איזשהו גורם לסגירת הגן ולי נראה שזו הסיבה.

אלי דמרי: גורמים בכירים בעירייה טוענים שמדובר ברוסים ואתיופים בשכונה, אבל מי אנחנו שלא נקלוט את העלייה ולא נבוא לעזור להם?

אלי דמרי: זו הסיבה שהם הולכים לסגור את הגן.

אלי דמרי: פנינו למרכז לחינוך הדתי ובהתערבותם המבורכת נפתח הרישום ממש בהודעה עלובה ללא פרסום מסיבי.

אלי דמרי: אם לא היינו קוראים את המקומון שמוציא ראש העיר, לא היינו יודעים.

אלי דמרי: כיוון שאנחנו סקרנים וקוראים גם את העיתון של ראש העיר, מצאנו את אותה הודעה.

אלי דמרי: מתברר שלא מדובר בשני גנים אלא שאני כראש ועד הורי גן סנונית צריך לדאוג לארבעה גנים אזוריים.

אלי דמרי: כאן יש לך רשימה של 44 הורים שרשמו את ילדיהם לגן סנונית ונשר.

אלי דמרי: לאחר שמבחינתנו נסתיימה הפעולה ונאמר לנו שיכול להיות שבעקבות הרישום המסיבי הגן אכן ייפתח, התקבל נתון של 104 ילדים שנרשמו לארבעה גנים.

אלי דמרי: אז נאמר לנו שאם אנחנו נעלה את הרף של הסך הכל הכללי יש סיכוי רב שהגן ייפתח.

אלי דמרי: התחלנו שוב פעם לרוץ מבית לבית, לפגוש אנשים והצלחנו לגייס עוד חמישה אנשים שממש היה קשה להשיג אותם והעלינו את הרף ל108-.

אלי דמרי: כשהעלינו ל108-, פתאום מצאו עוד שניים שבדיעבד הגננת רשמה אותם באיזשהו ספר צדדי בגלל שלא הביאו תלושים ואמרה שהיא תשים אותם בכוננות בצד.

אלי דמרי: עכשיו הרף עלה לנו ל110-.

אלי דמרי: בוא נאמר שאם אנחנו מדברים על 104 ילדים, מדובר בשלושה גנים כאשר בשניים יהיו 35 ילדים ובאחד 34 ילדים.

אלי דמרי: אם אני מחלק את המספר לארבעה גנים, יש לי 26 ילדים שזה כבר ארבעה ילדים מעל הבקשה הראשונה.

אלי דמרי: אם מדובר ב108- מדובר ב36- ילדים בשלושה גנים ו27- ילדים בארבעה גנים.

אלי דמרי: אם זה עשרה, הרף עולה ל28- לשני גנים.

אלי דמרי: אני אומר שיש פה איזושהי כוונה לפגוע בשכונה.

אלי דמרי: אני לא יודע מה כוונת העירייה.

אלי דמרי: יכול להיות שהכוונה היא לפגוע בגננת וכדי לפגוע בגננת צריך לסגור את הגן.

אלי דמרי: אם אני אזור מצוקה, תעזור לי, תשאיר לי את הפנינה היחידה שיש לי בשכונה, שמגבשת את ההורים ומגבשת את כל השכונה.

אלי דמרי: לא צריך להרוס אלא לעזור.

אלי דמרי: אם ראש העיר הורס, אלטרנטיבות לעבור להורים אחרים היא קטנה מאוד למרות שהיא מפתה.

אלי דמרי: הכסף שאנחנו משלמים לרוב הוא הסכום המלא.

אלי דמרי: דרגה 10 שכיום זה עומד על 678 שקלים.

אלי דמרי: אם אני מצוקה, תורידו לי גם את המחיר, אבל אם אני משלם את מלוא המחיר, אני צריך לקבל גם את מלוא התמורה.

אלי דמרי: אני גם משלם מסים בזמן, מבחינת העירייה אין לי שום בעיה.

אלי דמרי: אני משלם לעירייה את הכל.

אלי דמרי: אם ראש העיר סגר מים לאנשים נזקקים, אז אני לא יודע איך הוא לא יסגור לי את הגן.

אלי דמרי: הוא קשה ואין לו רחמים.

אלי דמרי: כשדיברתי עם מנהלת הלשכה שלו על המכתב תגובה שקיבלנו, היא אמרה לי: ידידי, זו הוראה של ראש העיר, הגן סגור והוא יהיה סגור.

יואל כהן: אם יורשה לי, אני לא אמסור שם, אבל נציג בכיר במשרד החינוך עולה לגברת שושנה שהיא מנהלת מחלקת גני הילדים ואומר לה שאולי ישקלו לפתוח את הגן, אבל שתדאג שהגננת תעזוב את יבנה כי היא עשתה לו רעש.

יואל כהן: אתה קולט לאן הגענו?

יואל כהן: אסור לדבר במדינה דמוקרטית.

סימה בן-לולו: אני לא גרה בשכונה יוקרתית, לי אין כסף לקנות בית, אני גרה בשכונה מאוד נחמדה.

סימה בן-לולו: יש לנו אתיופים ויש לנו רוסים וכייף לי שם, אבל בשכונה אין לנו כלום.

סימה בן-לולו: אין לנו גן שעשועים, אבל יש לי גן ילדים בשכונה וזה הדבר שאני הכי גאה בו.

סימה בן-לולו: אני מבקשת בכל לשון של בקשה, אם אפשר, לא לקחת את הגננת הזו.

סימה בן-לולו: עד שכבר יש לנו משהו כמו שצריך, בבקשה להשאיר אותו.

סימה לוי: גן סנונית נמצא בקצה אחד וגן ארבל בקצה השני ולכן אני לא יכולה להוציא ילד אחד מגן נשר בשעה 1:20 ולהוציא את הילד השני מגן ארבל באותה שעה מאחר שמדובר בקילומטר מגן אחד לשני.

סימה לוי: אני לא חושבת שזה אפשרי לעשות לי את זה שילד אחד שלי יהיה בגן חובה כשאני מאוד מרוצה מהגננת ואת הילד השני לרשום לגן אחר שאני שומעת מהורים רבים שלא מרוצים ממנו.

סימה לוי: שוש גולד אמרה לי שבמידה שיהיו עשרים ילדים בגן, בטוח הם יפתחו את הגן הזה ויש לנו כאן 28 ילדים ויותר ועכשיו אנחנו מבקשים שלפחות היא תרשום את הילדים, שתפתח רשימה חדשה כי יש כיתה שלמה לגן, אבל היא לא מעונינת להעביר את הילדים לרשימה החדשה.

סימה לוי: בסוף נפתחה ההרשמה מחדש, באנו אבל שוב לא רצו לרשום את הילד לגן.

סימה לוי: לי יש עוד תינוק שנולד וקשה לי לצאת מהבית להביא שני ילדים לשני גנים שונים.

זבולון אורלב: אני מוכן להיות חייל של ההורים בעניין הזה ולהתייצב אישית ולהיות עוזרת לגננת.

זבולון אורלב: נמצאת אתנו יעל פרבר שהיא מתאמת שר החינוך, היא שומעת כאן את הדיון וטוב שהיא שומעת את הדיון.

זבולון אורלב: אני בטוח שגם היא תרים את הטלפון למנהלת המחוז ולמי שצריך כדי שראש העיר גם כן יקבל את הטלפון שהוא צריך לקבל, כי כולנו מבינים מה עושה העירייה בעצם ההתנהגות שלה כאן שזה דבר בלתי ראוי.

זבולון אורלב: זה כמו שראש העיר יפנה לכנסת באיזושהי מצוקה ויאמרו לו שלא מכירים בו.

זבולון אורלב: א.

זבולון אורלב: ועדת החינוך והתרבות מגנה בכל לשון של גינוי את ראש עיריית יבנה על התנהגותו המזלזלת בכנסת בכך שלא נענה להזמנת ועדת החינוך והתרבות להשתתף בדיון על גן סנונית בשדרות העצמאות ביבנה וגם לא טרח לשלוח נציג ואף לא טרח להודיע לוועדה על היעדרותו.

זבולון אורלב: ב.

זבולון אורלב: הוועדה רשמה לפניה את הנתונים שהוצגו לה על-ידי הפיקוח על גני הילדים במחוז המרכז לפיהם עולה כי מספר הילדים שנרשמו בשכונה עולה על אכלוס תקני של שלוש כיתות גן.

זבולון אורלב: כמו כן נמסר לוועדה כי בעיר יבנה מטפלת העירייה בגילאי שלוש.

זבולון אורלב: ג.

זבולון אורלב: הוועדה רשמה לפניה את הודעת הפיקוח על גני הילדים ממחוז המרכז כי לאור נתוני הרישום הנ"ל יפתח המחוז בהליכים לאישור תקן נוסף כדי לאפשר פתיחת ארבעה גני ילדים ממלכתיים-דתיים בשכונה.

זבולון אורלב: ד.

זבולון אורלב: אשר על כן דורשת הוועדה ממשרד החינוך ועיריית יבנה לממש את רצונם החוקי של ההורים ללמוד בגן ממלכתי-דתי ולהמשיך ולקיים את גן סנונית לגילאי שלוש-ארבע בשנת הלימודים תשס"א ולדווח על כך לוועדה תוך שבועיים.

זבולון אורלב: ה.

זבולון אורלב: אם וכאשר לא ייפתח הגן כאמור לעיל, תשקול הוועדה לקיים דיון נוסף בנושא.

זבולון אורלב: אנחנו נשלח את ההודעה הזו כמובן גם לראש העיר.

זבולון אורלב: אני מודה לכם.